  Майя Бывальцева 16-тӥ коньывуонлы Удмуртиын коронавирус инфекциен черлан 115 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль висисьёсты шараязы: Ижкарын – 51 адями, Воткаын – 17, Глазкарын – 15, Ува ёросын – куать, Вотка ёросын – вить, Сарапулын, Красногорск, Глаз ёросъёсын – быдэн ньыль, Кияса ёросын – куинь, Юкаменск, Балезино ёросъёсын – быдэе кык, Эгра, Пичи Пурга ёросъёсын – быдэн одӥг. 158 адями йӧназ. Эшшо куинь мурт кулӥз – 72, 74 но 75 аресъем кышномуртъёс Туннэ нуналлы Удмуртиын коронавирус инфекциен черлан 7 сюрс 197 учыр лабораториосын зэмтэмын. 4 сюрс 916 адями йӧназ, 129 мурт улонысь кошкиз. Та дыре 108-езлэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  